**Oļģerts Dumbrājs** (1942—2022) bija latviešu fiziķis, LU CFI un Pašorganizējošo sistēmu kinētikas laboratorijas līdztrādnieks, Latvijas Zinātņu akadēmijas īstenais loceklis.

Dzīvesgājums
------------

Dzimis Rīgā 1942. gada 16. februārī.
Studēja fiziku Latvijas Valsts universitātē (1960—1966).
1971. gadā Maskavas Valsts universitātē aizstāvēja doktora grādu fizikā, pēc tam strādāja Dubnas Apvienotajā kodolpētniecības institūtā PSRS (1971—1976), Helsinku Universitātē (1977—1978), Cīrihes, Ženēvas un Parīzes kodolpētniecības institūtos (1978—1979), bija profesors Orhūsas Universitātē (1979—1980), pētnieks Karlsrūes Universitātē (1979—1983), grupas vadītājs Hamburgas-Hārburgas Universitātē (1983—1992), Somijas Zinātņu akadēmijas vadošais pētnieks (1992—2008).

2001. gadā viņu ievēlēja par LZA ārzemju locekli, 2005. gadā Dumbrājs atgriezās dzimtenē, saņemot 24 mēnešu EURATOM stipendiju pētniecības tēmai „Magnētiskā lauka līniju stohastizācija un magnētiskā atkal-savienošanās" un sāka darbu Cietvielu fizikas institūta Pašorganizējošo sistēmu kinētikas laboratorijā. Līdztekus darbojās Fukui Universitātē Japānā (2003-2007, 2010, 2012, 2014-2016 trīs mēnešus gadā), Huanžonas iniversitātē Ķīna (2019).

Miris 2022. gada 17. septembrī pēc smagas slimības.

Darbi
-----

Oļģerts Dumbrājs publicēja vairāk nekā 260 zinātnisko rakstu kodolfizikas, teorētiskās fizikas, plazmas fizikas, radiofizikas jomās.

Viņš bija Elektronu ciklotronu viļņu sistēmu attīstības programmas Starptautiskajam kodolsintēzes eksperimentālajam reaktoram Starptautiskās koordinācijas komitejas loceklis, kā arī Eiropas kodolsintēzes programmas ekspertu grupas loceklis, Eiropas Komisijas Kodolsintēzes programmas ekspertu grupas loceklis, Eiropas Plazmas fizikas teorijas komitejas loceklis.

Patenti
-------

* O. Dumbrajs and A. Möbius. "Verfahren zur Erhöhung und/oder Sicherstellung des Wirkungsgrades eines Gyrotrons und Gyrotron zur Durchführung des Verfahrens." Patentanmeldung 4236149.4, Anmeldetag: 27.10.92. Deutsches Patentamt, München, 27. Oktober 1995.
* O. Dumbrajs, A. Möbius, and M. Mühleisen. "Ein in der Frequenz einstellbares Gyrotron." Patentanmeldung 19532785, Anmeldetag: 06.09.95. Deutsches Patentamt, München, 17. April 1997.
* O. Dumbrajs. "Innenleiter eines koaxialen Gyrotrons mit um den Umfang gleichverteilten axialen Korrugationen." Patentanmeldung 10040320.4, Anmeldetag: 17.08.2000. Deutsches Patentamt, München, 28. Mai 2001.

### Pārskata raksti

* S. Dubnička and O. Dumbrajs. "Analyticity in hadron-nuclei binary reactions." Phys. Reports 19C, 141 (1975).
* O. Dumbrajs and M. Staszel. "Forward dispersion relations: two decades of life." Postepy Fizyki 27, 253 (1976).
* O. Dumbrajs. "Inverse problem in nuclear and particle physics." Postepy Fizyki 28, 417 (1977).
* O. Dumbrājs, R. Koch, G. Oades, H. Behrens, J.J. De Swart, and P. Kroll. "Compilation of coupling constants and low-energy scattering parameters." Nucl. Phys. B216, 277 (1983).
* O. Dumbrajs "Review of the mode competition in gyrotrons developed in Russia." Chapter in "Gyrotron Oscillators: Their Principles and Practice." Editor C.J. Edgcombe, 1993, Taylor&Francis.
* M.I. Airila and O. Dumbrajs. "Stochastic processes in gyrotrons." Nuclear Fusion 43, 1446 (2003).
* O. Dumbrajs and G.S. Nusinovich. "Coaxial gyrotrons: past, present and future." IEEE Transactions on Plasma Science, 32, 934 (2004).

Atsauces
--------

1. 1 2  Dr. Oļģerts Dumbrājs 1942-2022 cfi.lu.lv 2022. gada 23. septembrī